CELEX: 32005R0075
Language: el
Date: 2005-01-18 00:00:00
Title: Κανονισμός (ΕΚ) αριθ. 75/2005 της Επιτροπής, της 18ης Ιανουαρίου 2005, για τροποποίηση των παραρτημάτων I, II και III του κανονισμού (ΕΟΚ) αριθ. 2377/90 του Συμβουλίου, της 26ης Ιουνίου 1990, για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης όσον αφορά τη μοξιδεκτίνη, αλκυλοβενζολοσουλφονικά οξέα ευθείας αλύσου με αλκύλια από C9 έως C13 άτομα άνθρακα, που περιέχουν αλύσους με πάνω από C13 άτομα άνθρακα σε ποσοστό μικρότερο από 2,5 % και την ακετυλισοβαλερυλοτυλοσίνηΚείμενο που παρουσιάζει ενδιαφέρον για τον ΕΟΧ

19.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 15/3
            
         
      ΚΑΝΟΝΙΣΜΌΣ (ΕΚ) αριθ. 75/2005 ΤΗΣ ΕΠΙΤΡΟΠΉΣ
   
   της 18ης Ιανουαρίου 2005
   για τροποποίηση των παραρτημάτων I, II και III του κανονισμού (ΕΟΚ) αριθ. 2377/90 του Συμβουλίου, της 26ης Ιουνίου 1990, για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης όσον αφορά τη μοξιδεκτίνη, αλκυλοβενζολοσουλφονικά οξέα ευθείας αλύσου με αλκύλια από C9 έως C13 άτομα άνθρακα, που περιέχουν αλύσους με πάνω από C13 άτομα άνθρακα σε ποσοστό μικρότερο από 2,5 % και την ακετυλισοβαλερυλοτυλοσίνη
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2377/90 του Συμβουλίου, της 26ης Ιουνίου 1990, για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης (1), και ιδίως τα άρθρα 2, 3 και 4,
   τις γνώμες του Ευρωπαϊκού Οργανισμού Φαρμάκων που διατυπώθηκαν από την επιτροπή φαρμάκων για κτηνιατρική χρήση,
   Εκτιμώντας τα ακόλουθα:
   
               (1)
            
            
               Όλες οι φαρμακολογικώς ενεργοί ουσίες που χρησιμοποιούνται εντός της Κοινότητας σε κτηνιατρικά φάρμακα που προορίζονται για τη χορήγηση σε παραγωγικά ζώα που δεν χρησιμεύουν για την παραγωγή τροφίμων πρέπει να αξιολογούνται σύμφωνα με τον κανονισμό (ΕΟΚ) αριθ. 2377/90.
            
         
               (2)
            
            
               Η μοξιδεκτίνη συμπεριλήφθηκε στο παράρτημα I για τα βοοειδή, τα προβατοειδή και τα ιπποειδή όσον αφορά μύες, λιπώδη ιστό, ήπαρ και νεφρούς, καθώς και για γάλα αλλά μόνο όσον αφορά τα βοοειδή. Η καταχώριση πρέπει να επεκταθεί στο γάλα όσον αφορά τα προβατοειδή.
            
         
               (3)
            
            
               Τα ευθύγραμμα αλκυλοβενζολοσουλφονικά οξέα με αλκυλοαλυσίδες μήκους από C9 έως C13, που περιέχουν λιγότερο από 2,5 % αλυσίδες μεγαλύτερες από C13 έχουν συμπεριληφθεί στο παράρτημα II για τα βοοειδή για τοπική μόνο χρήση. Η καταχώριση πρέπει να επεκταθεί ώστε να καλύψει τα προβατοειδή.
            
         
               (4)
            
            
               Η ουσία ακετυλισοβαλερυλοτυλοσίνη συμπεριλαμβάνεται στο παράρτημα I για τους χοίρους. Για να επιτραπεί η ολοκλήρωση των επιστημονικών μελετών με σκοπό την επέκταση για την κάλυψη των πουλερικών, η ακετυλισο-βαλερυλοτυλοσίνη πρέπει να συμπεριληφθεί στο παράρτημα III, πλην των ζώων τα οποία παράγουν αυγά για ανθρώπινη κατανάλωση.
            
         
               (5)
            
            
               Πρέπει να προβλεφθεί επαρκής προθεσμία πριν από την έναρξη ισχύος του παρόντος κανονισμού, ώστε να μπορέσουν τα κράτη μέλη να προβούν στις τροποποιήσεις που ενδέχεται να είναι αναγκαίες υπό το πρίσμα του παρόντος κανονισμού στις άδειες κυκλοφορίας των εν λόγω κτηνιατρικών φαρμακευτικών προϊόντων που χορηγήθηκαν σύμφωνα με την οδηγία 2001/82/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα κτηνιατρικά φάρμακα (2), ώστε να ληφθούν υπόψη οι διατάξεις του παρόντος κανονισμού.
            
         
               (6)
            
            
               Τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής φαρμακευτικών προϊόντων που προορίζονται για κτηνιατρική χρήση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα παραρτήματα I, II και III του κανονισμού (ΕΟΚ) αριθ. 2377/90 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 20 Μαρτίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Ιανουαρίου 2005.
      
         
            Για την Επιτροπή
         
         Günter VERHEUGEN
         
         
            Αντιπρόεδρος
         
      
   
   
      (1)  ΕΕ L 224 της 18.8.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2232/2004 της Επιτροπής (ΕΕ L 379 της 24.12.2004, σ. 71).
   
      (2)  ΕΕ L 311 της 28.11.2001, σ. 1· οδηγία όπως τροποποιήθηκε τελευταία από την οδηγία 2004/28/ΕΚ (ΕΕ L 136 της 30.4.2004, σ. 58).
   
      ΠΑΡΑΡΤΗΜΑ
      A.   Η ακόλουθη ουσία προστίθεται στο παράρτημα I του κανονισμού (ΕΟΚ) αριθ. 2377/90.
      2.   Φάρμακα κατά των παρασίτων
      2.3.   Φάρμακα κατά των ενδο- και των εκτοπαρασίτων
      2.3.1.   Αβερμεκτίνες
      
         
                     Φαρμακολογικώς ενεργός ουσία
                  
                  
                     Κατάλοιπο-δείκτης
                  
                  
                     Ζωικά είδη
                  
                  
                     Ανώτατα όρια καταλοίπων
                  
                  
                     Ιστοί στόχοι
                  
               
                     «Μοξιδεκτίνη
                     
                  
                  
                     Μοξιδεκτίνη
                  
                  
                     Προβατοειδή
                  
                  
                     40 μg/kg
                  
                  
                     Γάλα»
                  
               
      B.   Η ακόλουθη ουσία προστίθεται στο παράρτημα II του κανονισμού (ΕΟΚ) αριθ. 2377/90.
      2.   Οργανοκασσιτερικές ενώσεις.
      
         
                     Φαρμακολογικώς ενεργός ουσία
                  
                  
                     Ζωικά είδη
                  
               
                     «Ευθύγραμμα αλκυλοβενζολοσουλφονικά οξέα με αλκυλοαλυσίδες μήκους από C9 έως C13, που περιέχουν λιγότερο από 2,5 % αλυσίδες μεγαλύτερες από C13
                        
                     
                  
                  
                     Προβατοειδή (1)»
                  
               
      Γ.   Η ακόλουθη ουσία προστίθεται στο παράρτημα III του κανονισμού (ΕΟΚ) αριθ. 2377/90.
      1.   Φάρμακα κατά των λοιμώξεων
      1.2.   Αντιβιοτικά
      1.2.2.   Μακρολίδια
      
         
                     Φαρμακολογικώς ενεργός ουσία
                  
                  
                     Κατάλοιπο-δείκτης
                  
                  
                     Ζωικά είδη
                  
                  
                     Ανώτατα όρια καταλοίπων
                  
                  
                     Ιστοί στόχοι
                  
               
                     «Ακετυλισοβαλερυλοτυλοσίνη
                         (2)
                     
                  
                  
                     Άθροισμα ακετυλισοβαλερυλοτυλοσίνης και 3-O-ακετυλοτυλοσίνης
                  
                  
                     Πουλερικά (3)
                     
                  
                  
                     50 μg/kg
                  
                  
                     Δέρμα + λιπώδης ιστός
                  
               
                     50 μg/kg
                  
                  
                     Ήπαρ»
                  
               
      
         (1)  Μόνο για τοπική χρήση.
      
         (2)  Η ισχύς των προσωρινών ανώτατων ορίων καταλοίπων λήγει την 1η Ιουλίου 2006.
      
         (3)  Απαγορεύεται η χρήση σε ζώα τα οποία παράγουν αυγά για ανθρώπινη κατανάλωση.